**Årsmelding for Javnlie Vel**

**2015**

Javnlie Vel – stiftet 9. april 2009

**Medlemmer:**

Vellet har 64 betalende medlemmer, som er en nedgang fra tidligere år.

**Styret har i perioden bestått av:**

Leder: Frode Søreng ( på valg )

Nestleder: Anne Margaret Hauge ( ikke på valg )

Kasserer: Sven Magnus Bjørne-Larsen ( på valg )

Sekretær: Geir Smedsrud ( på valg )

Styremedlem: Ketil Wisløff ( ikke på valg )

Varamedlemmer: Berit Skjerve og Per Ch. Frich ( ikke på valg )

Revisorer: Arnfinn Hafsteen og Rolf Barlindhaug

Valgkomite: Leder Ole Hvattum   
Medlemmer i valgkomiteen: Ivar Aasgaard og Kristin Mehre

**Styremøter:**

Styret har i perioden avholdt 2 styremøter.

**Kommunedelplanen som berører Javnlie:**

Som kjent la kommunen i sommer ut en kommunedelplan til høring, som i betydelig grad berører Javnlie og områdets hytteiere. Styret ga tilsvar til dette, som også ligger på Javnli Vel sine hjemmesider, samt er sendt pr. mail til velets medlemmer.

**Veisaken og Vegen Javnlie Sør:**

Det har ikke vært jobbet vesentlig med veisaken i 2015, men bemerker at denne vegen har gjennom 2015 holdt en meget god standard.

**Biltrafikk i området:**

Styret bemerker at det holdes holdes fortsatt for høy hastighet på enkelte strekninger i området fra bommen i Vinstrevegen og på enkelte tilstøtende veger. Tiltakene med skilt har hjulpet noe, men «hastighetsproblemet» kan bli bedre.

**Dugnader:**

Medlemmer har deltatt på Løypelagets dugnad Lørdag 26.09.15 og det ble lagt ny trasè i løypa fra Hansebekken til Brummastøl.

Ambisjonene om å få til dugnader vedrørende stien Myrestøl-Taraldstøl er ikke helt oppfylt, men dette må det jobbes videre med. Skilting og utlegging av ”klopper” er planen.

**Hjemmesiden:** www.javnlie.net

Som kjent administreres hjemmesiden av Catharina Søreng.

Oppfordringen til medlemmene om å sende inn relevant informasjon, (flotte turopplevelser, bilder osv.) til Catharina på mailadressen catharinass\_96@hotmail.com har ikke gitt de store resultatene, så styret har ett håp om at dette blir bedre i 2016. Det er viktig at vi har en levende hjemmeside, slik at den blir brukt av medlemmene.

**Medlemmer:**

Vi har hatt en nedgang i innbetalt medlemskontigent i 2016. Vi håper dette ligger i forglemmelser.

Vi må bestrebe oss på å nå flest mulige hytteeiere i hele Javnlie. Medlemskontingenten på kr. 150,- bør fortsatt ikke skremme noen.

**Trivselstiltak:**

Styret har laget flere ”KJØR FORSIKTIG” skilt etter oppfordringer fra medlemmer og vi mottar forslag til plassering av disse, som settes opp til sommeren.

Samtidig oppfordrer styret til at medlemmene kommer med forslag til trivselstiltak det kan jobbes videre med.

**Blauthølkiosken:**

Kiosken til Kjell Jørgen Grythe har blitt ett godt besøkt turmål, spesielt for skiløpere fra Beitostølen. Viktig at kiosken blir brukt, slik at dette opprettholdes som ett godt tilbud også for hytteiere i Javnlie.

Styret takker Kjell Jørgen som stiller opp for oss på årsmøtet hvert år.

**Annet:**

Styret vil takke løypelaget for innsatsen i Javnlie i vinter også.

Styret, 12.03.2016

v/ Frode Søreng

Leder